paragraph_text: Grad je prvotno izgrađen 212. godine. Utemeljili su ga Alani, skupina nomadskih skitsko-sarmatskih plemena, na području tadašnjeg Bosporskoga Kraljevstva. U 6. stoljeću, bizantski car Justinijan I. (482. – 565.) sagradio je tvrđavu na području Sudaka. Hazari, nomadski narod koji govori turski jezik, osvojili su grad u 7. stoljeću i nazvali ga Suğdaqom. U sljedećim stoljećima za grad su se borili uz Hazare i Kijevska Rus' i Bizantsko Carstvo. Grad je bio važno trgovačko središte između tih carstava. Godine 1016., Sudak je došao pod bizantsku vlast.